Man beland onder trekker se agterwiel | Maroela Media
Man beland onder trekker se agterwiel
'n Plaaswerker het Woensdag ernstige beserings opgedoen nadat hy op 'n plaas naby Krugersdorp in Gauteng onder 'n trekker beland het.
Athlenda Mathe, woordvoerder van Netcare 911, het gesê die werker was besig om die trekker te bestuur toe hy afgeval het en een van die agterwiele bo-oor hom is. "Paramedici is na die toneel ontbied en het dadelik noodbehandeling op die man toegepas," het sy gesê.
"Hy het baie ernstige beserings opgedoen, maar noodpersoneel kon daarin slaag om hom te stabiliseer. Hy is per helikopter na 'n hospitaal geneem."
Mathe kon nie die ouderdom van die man bevestig nie.
Iets klink bietjie snaaks in die storie, as jy op n trekker se modderskerm sit terwyl een bestuur kan dit gebeur dat jy kan gly of val en onder die wiel beland, maar as jy self bestuur is jy mos veronderstel om op die sitplek te wees met jou hande op die stuurwiel…..
Heel moontlik het hy gestaan agter die stuur en skuins deur 'n sloot of oor 'n wal gery wat hom sy balans laat verloor het. Selfs by stadige trekkers gebeur ongelukke blitsvinnig. Ek vergelyk 'n trekker met 'n klimtol; die ding hou net aan met loop as jy beheer verloor.